Case ID: 1231847
Sentence 22: Məhkəmə hesab edir ki, şikayət rədd olunmalıdır.Belə ki, Nərimanov Rayon Polis İdarəsinin 18-ci Polis Bölməsinin xx.xx.2020-ci il tarixli, MN ******* saylı protokol və həmin protokol əsasında qəbul edilmiş qərara əsasən məlum olur ki, X1 rejimi qaydalarını pozduğuna görə əsaslı olaraq İXM-nin 211.1-ci maddəsi ilə 100 manat cərimə edilmişdir.Belə ki, o, bir qrup tələbə ilə Event elanına qoşularaq Covid-19 pandemiyası ilə bağlı elan olunmuş karantin rejimi qaydalarının ziddinə olaraq xx xxxx 2020-ci ildə saat 14-də bir qrup tələbə ilə birlikdə Təhsil Nazirliyinin qarşısına gəlib, "ödənişi ləğv et", "imtahanları ləğv et" şüarı adı altında etiraz toplantısı keçirməyə cəhd etmişdir.Halbuki, Azərbaycan Respublikası İXM-nin 211.1-ci maddəsinə əsasən epidemiya əleyhinə rejimin, sanitariya-gigiyena və karantin rejimlərinin pozulmasına görə fiziki şəxslər iki yüz manatdan dörd yüz manatadək məbləğdə, vəzifəli şəxslər üç min manatdan dörd min manatadək məbləğdə cərimə edilir, yaxud işin hallarına görə, xətanı törədənin şəxsiyyəti nəzərə alınmaqla, bir ayadək müddətə inzibati həbs tətbiq olunur, hüquqi şəxslər dörd min manatdan on min manatadək məbləğdə cərimə edilir.Buna görə də, məhkəmə hesab edir ki, şikayətçi X3 Bakı şəhər Nərimanov Rayon Polis İdarəsinin 18-ci Polis Bölməsi tərəfindən qəbul edilmiş xx.xx.2020-ci il tarixli qərardan verdiyi şikayət və protokol tərtib edən Nərimanov Rayon Polis İdarəsinin 18-ci Polis Bölməsinin əməkdaşları barədə xüsusi qərar qəbul edilməsi tələbi əsassız olduğundan rədd edilməlidir.